Kjørestil og hastighet. Jo raskere du kjører med elbilen din, desto kortere rekkevidde får du. Derfor egner elbiler seg så godt til bykjøring. Rekkevidden blir aller lengst når du kjører i ca. 30–40 km/t. Dersom du vanligvis kjører lengre strekninger, anbefaler vi en ladbar hybrid. Kjørestilen din påvirker også hvor langt du kommer. Aller lengst kommer du med jevn kjøring.
Dekktrykk. Kontroller dekktrykket med jevne mellomrom. Med riktig dekktrykk ruller bilen bedre og du får lengre rekkevidde.
Varme og kulde. Kaldere vær gir kortere rekkevidde. Det skyldes at batteriet har dårligere ytelse under kalde forhold, men også fordi kjøreforholdene om vinteren gir økt motstand og dermed høyere energiforbruk. Parker gjerne i en garasje hvis du mulighet.
Klimaanlegg i bilen. Både klimaanlegg og kupévarmere krever mye energi. Hvis det i tillegg er kaldt ute, går dessuten en del av strømmen med til å varme opp batteriene.
Bilmodell. Rekkevidden til batteriet varierer fra bilmodell til bilmodell. Les mer om våre ladbare biler på kampanjesiden vår, eller kom innom ditt nærmeste Bilia-anlegg.